A Törvényszék (harmadik tanács) 2016. április 27‑i ítélete – ANKO kontra Bizottság

(T‑155/14. sz. ügy)

„Választottbírósági kikötés — A kutatási, technológiafejlesztési és demonstrációs tevékenységekre vonatkozó hatodik keretprogram (2002–2006) keretében megkötött támogatási szerződések — Persona és Terregov projektek — Elszámolható költségek — A kifizetett összegek visszatérítése — Viszontkereset — Késedelmi kamatok”

1. Bírósági eljárás — A Törvényszék előtt választottbírósági kikötés alapján történő keresetindítás — A nemzeti jog hatálya alá tartozó szerződés — A nemzeti anyagi jog alkalmazhatósága — A hatáskörre vonatkozó nemzeti szabályozás alkalmazhatatlansága — Az anyagi jog körébe tartozó, bizonyítékokra vonatkozó nemzeti szabályozás (EUMSZ 272. cikk) (vö. 39–47. pont)

2. Az Európai Unió költségvetése — Uniós pénzügyi támogatás — A kedvezményezett kötelezettsége a támogatás feltételeinek tiszteletben tartására — Könyvvizsgálói jelentés Bizottság általi elkészítése — Sérelmet okozó aktus előkészítő dokumentumának nem minősülő könyvvizsgálói jelentés — A kontradiktórius eljárás elvének és a meghallgatáshoz való jognak az alkalmazhatatlansága (EUMSZ 288. cikk és EUMSZ 299. cikk) (vö. 54–56. pont)

3. Az Európai Unió költségvetése — Uniós pénzügyi támogatás — A kedvezményezett kötelezettsége a támogatás feltételeinek tiszteletben tartására — Kizárólag a ténylegesen felmerült kiadásokra vonatkozó finanszírozás — A feltüntetett költségek valóságának igazolása — A bizonyítási teher megoszlása (EUMSZ 317. cikk) (vö. 65–67., 122., 123. pont)

4. Az Európai Unió költségvetése — Uniós pénzügyi támogatás — A kedvezményezett kötelezettsége a támogatás feltételeinek tiszteletben tartására — Kizárólag a ténylegesen felmerült kiadásokra vonatkozó finanszírozás — A feltüntetett költségek valóságának igazolása — Munkaerőköltségek — A megállapodások végrehajtása címén bejelentett munkaerőköltségek igazolása céljából megbízható munkaidő‑nyilvántartások bemutatására vonatkozó kötelezettség megsértése — Nem elszámolható költségek (vö. 82–92. pont)

5. Az Európai Unió költségvetése — Uniós pénzügyi támogatás — A kedvezményezett kötelezettsége a támogatás feltételeinek tiszteletben tartására — Kizárólag a ténylegesen felmerült kiadásokra vonatkozó finanszírozás — A feltüntetett költségek valóságának igazolása — A Bizottság által végzett könyvvizsgálat — A könyvvizsgálók által kért információkhoz való hozzáférés megtagadása — A támogatás feltételeinek megsértése (vö. 103–113. pont)

6. Az Európai Unió költségvetése — Uniós pénzügyi támogatás — A kedvezményezett kötelezettsége a támogatás feltételeinek tiszteletben tartására — Kizárólag a ténylegesen felmerült kiadásokra vonatkozó finanszírozás — A Bizottság által a támogatás keretében kifizetett előlegek behajtása céljából indított eljárás — A megállapodások kikötéseiből következő visszatérítés iránti kérelem — Az arányosság elvének alkalmazhatatlansága (vö. 127. pont)

7. Az Európai Unió költségvetése — Uniós pénzügyi támogatás — A kedvezményezett kötelezettsége a támogatás feltételeinek tiszteletben tartására — Kizárólag a ténylegesen felmerült kiadásokra vonatkozó finanszírozás — A Bizottság által a támogatás keretében kifizetett előlegek behajtása céljából indított eljárás — A végleges könyvvizsgálói jelentés következtetéseinek figyelembe vétele (vö. 135. pont)

Tárgy

Az EUMSZ 272. cikk értelmében benyújtott kérelmek, amelyek, egyrészt, először is annak megállapítására irányulnak, hogy nem megalapozott a Bizottságnak a felperes számára a kutatási, technológiafejlesztési és demonstrációs tevékenységekre vonatkozó hatodik keretprogram (2002–2006) keretében megkötött, 045459. sz., „Perceptive Spaces promoting independent aging”, illetve az 507749. sz., „Impact of eGovernment on Territorial Government Services” szerződések végrehajtása keretében nyújtott támogatások visszatérítésére vonatkozó kérelme, másodsorban pedig arra irányulnak, hogy a Törvényszék kötelezze a Bizottságot az előbbi szerződés keretében ki nem fizetett támogatások maradványösszegének megfizetésére, illetve, másrészt arra, hogy a Törvényszék viszontkereset alapján kötelezze a felperest az e szerződések keretében jogtalanul kifizetett összegek visszatérítésére.

Rendelkező rész

1) A Törvényszék az ANKO AE Antiprosopeion, Emporiou kai Viomichanias által benyújtott keresetet elutasítja.

2) A Törvényszék az ANKO AE Antiprosopeion, Emporiou kai Viomichaniast kötelezi arra, hogy fizessen az Európai Bizottság számára 606570,61 eurót, amely azon pénzügyi támogatások összegének felel meg, amelyet a felperes a kutatási, technológiafejlesztési és demonstrációs tevékenységekre vonatkozó hetedik keretprogram (2002–2006) keretében megkötött, a 045459. sz., „Perceptive Spaces promoting independent aging”, illetve az 507749. sz., „Impact of eGovernment on Territorial Government Services” szerződések keretében kapott, a 2014. május 3‑tól számított, 3,75% mértékű késedelmi kamat összegével növelve.